প্রধান বিচারপতির দিকে জুতো ছোড়ার চেষ্টা! দায়ের হবে সুপ্রিম মামলা!

ওয়েব ডেস্ক: সুপ্রিম কোর্টের (Supreme Court) ভেতরে প্রধান বিচারপতি বি আর গাভাইয়ের (CJI BR Gavai) দিকে জুতা ছোড়ার (Throw Shoes) চেষ্টা করে আলোচনায় আসা অ্যাডভোকেট রাকেশ কিশোরের (Advocate Rakesh Kishore) বিরুদ্ধে এবার ফৌজদারি অবমাননার মামলা দায়েরের উদ্যোগ নেওয়া হল। সোমবার সুপ্রিম কোর্টের আইনজীবী সুভাষ চন্দ্রন কে আর এই ঘটনার পরিপ্রেক্ষিতে ভারতের অ্যাটর্নি জেনারেল আর ভেঙ্কটরামানির কাছে একটি আনুষ্ঠানিক চিঠি পাঠিয়ে মামলা করার (File A Case) অনুমতি চেয়েছেন।

আইনজীবী চিঠিতে তিনি উল্লেখ করেছেন, ১৯৭১ সালের আদালত অবমাননা আইনের (Contempt of Courts Act 1971) ১৫ ধারার অধীনে এই ধরনের মামলার জন্য অ্যাটর্নি জেনারেলের সম্মতি প্রয়োজন। সুভাষ চন্দ্রনের অভিযোগ, রাকেশ কিশোরের এই আচরণ কেবল আদালতের ভেতরের শৃঙ্খলাভঙ্গ নয়, বরং ন্যায়বিচার প্রশাসনের মর্যাদাকেও মারাত্মকভাবে আঘাত করেছে। তিনি বলেন, “প্রধান বিচারপতির দিকে জুতা ছোড়া এবং তাঁর বিরুদ্ধে স্লোগান দেওয়া সুপ্রিম কোর্টের মর্যাদা ক্ষুণ্ন করার স্পষ্ট উদাহরণ। এটি বিচার ব্যবস্থার প্রতি জনগণের আস্থা নষ্ট করার ইচ্ছাকৃত প্রচেষ্টা।”

আরও পড়ুন: SIR: বাদ ৩.৬৬ লক্ষ ভোটারের তথ্য কমিশনকে জমার সুপ্রিম নির্দেশ

এদিকে ঘটনার পরেও, রাকেশ কিশোর সংবাদমাধ্যমে প্রধান বিচারপতির বিরুদ্ধে অবমাননাকর মন্তব্য করেন এবং নিজের আচরণের জন্য কোনও অনুশোচনা প্রকাশ করেননি। এই কারণেই তাঁর বিরুদ্ধে কঠোর ব্যবস্থা নেওয়া জরুরি বলে আবেদনকারী মনে করেন।

উল্লেখ্য, সুপ্রিম কোর্টে এমন ঘটনার নজির বিরল। আদালতের ভেতরে এই ধরনের আচরণকে গুরুতর অপরাধ হিসেবে দেখা হয় এবং এর ফলে ফৌজদারি অবমাননার অভিযোগে দোষী সাব্যস্ত হলে কঠোর শাস্তি হতে পারে। এখন এটাই দেখার যে, এই মামলায় অভিযুক্ত অ্যাডভোকেটের বিরুদ্ধে কী পদক্ষেপ নেয় মহামান্য আদালত।

দেখুন আরও খবর:

The post প্রধান বিচারপতির দিকে জুতো ছোড়ার চেষ্টা! দায়ের হবে সুপ্রিম মামলা! first appeared on KolkataTV.

The post প্রধান বিচারপতির দিকে জুতো ছোড়ার চেষ্টা! দায়ের হবে সুপ্রিম মামলা! appeared first on KolkataTV.